62024TO0213(01)_INF
Uznesenie Všeobecného súdu (prvá komora) z 22. mája 2025 –Cortex/Komisia
(vec T‑213/24)
„Žaloba o neplatnosť – Spoločná zahraničná a bezpečnostná politika – Reštriktívne opatrenia prijaté s ohľadom na konanie Ruska, ktorým destabilizuje situáciu na Ukrajine – Zákaz pristávať na území Únie, vzlietať z územia Únie alebo prelietať ponad územie Únie pre všetky lietadlá, ktoré nie sú registrované v Rusku a sú vlastnené alebo prenajaté alebo inak kontrolované akoukoľvek ruskou fyzickou alebo právnickou osobou, ruským subjektom alebo orgánom – Články 3d a 12 nariadenia (EÚ) č. 833/2014 – Akt, ktorý nie je možné napadnúť žalobou – Neprípustnosť“
1.
Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Zahrnutie – Kritériá posúdenia, ktorých cieľom je konštatovať existenciu alebo neexistenciu takýchto účinkov
(Článok 263 ZFEÚ)
(pozri body 33, 34)
2.
Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Reštriktívne opatrenia prijaté s ohľadom na situáciu na Ukrajine – Oznámenie Komisie o zákaze pristátia leteckej spoločnosti zaregistrovanej v tretej krajine na územie Európskej únie, vzletu z neho alebo preletu nad ním – Posúdenie tohto aktu vzhľadom na jeho obsah, kontext, v akom bol prijatý, a zámer a právomoci Komisie – Akt, ktorý nezakladá záväzné právne účinky – Neprípustnosť
(Článok 263 ZFEÚ; nariadenie Rady č. 833/2014, články 3d a 3e a článok 8 ods. 1, nariadenia č. 2022/334 a 2022/428)
(pozri body 35, 38 – 44, 46 – 50, 56 – 57)
3.
Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Zdvorilý list inštitúcie Únie zaslaný ako odpoveď na žiadosť podanú jeho adresátom – Vylúčenie
(Článok 263 ZFEÚ)
(pozri bod 45)
4.
Členské štáty – Povinnosti – Stanovenie opravných prostriedkov potrebných na zabezpečenie účinnej súdnej ochrany – Reštriktívne opatrenia prijaté s ohľadom na situáciu na Ukrajine – Zákaz preletu nad vzdušným priestorom Únie pre určité letecké spoločnosti alebo kategórie lietadiel – Povinnosť členských štátov uplatňovať tento zákaz
(Článok 19 ods. 1 druhý pododsek ZEÚ; nariadenie Rady č. 833/2014, článok 3d, nariadenia Rady 2022/334 a 2022/428)
(pozri bod 51)
5.
Spoločná zahraničná a bezpečnostná politika – Reštriktívne opatrenia prijaté s ohľadom na situáciu na Ukrajine – Zákaz preletu nad vzdušným priestorom Únie pre určité letecké spoločnosti alebo kategórie lietadiel – Pokusy o obchádzanie prijatých reštriktívnych opatrení – Povinnosť vzájomného poskytovania informácií medzi Komisiou a členskými štátmi
[Nariadenie Rady č. 833/2014, článok 6 ods. 1 písm. d), nariadenia Rady 2022/334 a 2022/428]
(pozri body 53, 54)
Výrok rozsudku
1.
Žaloba sa zamieta ako neprípustná.
2.
Konanie o návrhoch na vstup vedľajšieho účastníka do konania, ktoré podali Spolková republika Nemecko a Poľská republika, sa zastavuje.
3.
Cortex Havacilik ve Turizm Ticaret AŞ znáša svoje vlastné trovy konania a je povinná nahradiť trovy konania, ktoré vznikli Európskej komisii, vrátane trov konania o nariadení predbežného opatrenia.
4.
Spolková republika Nemecko a Poľská republika znášajú svoje vlastné trovy konania spojené s ich návrhom na vstup vedľajšieho účastníka do konania.